Quidam homo, nomine Lambertus, dedit Deo et huic loco VIII. denarios et II. panes et I. sextarium vini, et taschiam in manso de la Chassanii, sicut habebat et recipiebat; uxor ejus et filius Durannus, et item frater ejus Durannus et filius ejus Artaldus hæc omnia laudaverunt; et pro hoc accepit a domno Fulcone VIIIto solidos. Hujus rei sunt testes Gaufridus de Cassannis, Girardus de Valestinas, Humbertus frater ejus. Alterius doni hæc carta testis, de vinea scilicet quam Artaldus de Parriniaco et Hugo frater ejus dederunt Deo et huic loco, unam vineam quæ est in obedientia de Prisciaco ad Moncel; et pro hoc acceperunt V. solidos et unam vanam. Cujus rei sunt testes Arnaldus presbiter, Bernardus famulus, Petrus Parriniacus, Bernardus Buriandes.